Mied vakoidm Hoiz is scho seit Urzeitn zeichnet woan, des wås ma an am Hauffa Häinzeichnunga sigt. Bies ins Mittlåita eine is's åba eha a Hejfsmittl gwen, wia z. B. fia Voazeichnunga oda fia d'Iabung. Erscht mied da häjan Schatzung vo da Handzeichnung  åigmoa und vo da Entwicklung vo bassadn Fixiermethodn åb'm 15. Joahundat hand Werke in dera Technik gschåffa woan, de wp Endzui und ned Vorstuafn gwen hand. Fixiad is vo då a woan indem mas entweda in am Loambåd eilegt oda mied am Loam eistreicht. D'beste Methodn woa ålladings, as Blaadl vorher zum eistreicha, nåch'm Driggan mied da Koin auffezeichna und nochand d'Fixierung voiendn indem ma an Loam in Wåssadampf aufwoakd. A andane Meglekeit is in da Mittn vom 16. Joahundat in Italien entwicked woan. Do hand d'Koin kuaz vor da Vaoabatung in Oi dränkt woan. Da Striech wead satta und is fast goa ned vawischboa, wås åba aa a Korrektur vahindat. Außadem vergejbt as Oi und hintalåsst durch des Spuan. D'Koinzeichnung is bies in d'Gengwoat a oft heagnummas Mittl bliem, wobei se åba d'Fixiermeglekeitn durch Aufspriahn deitle vabessat hammd.